nb en da nl ca da da de es da da da da da da da en sv da da da da da nb da da da da da en en da en nb en sv da en da da da de da da da da da da da da da da da da da nl da en da da es nl da
Leverpostej, lyskryds og vikinger på Moesgaard | Moesgaard Museum
11.4.2022 13:12:09 CEST | Moesgaard Museum
Fra Brynhilde med sit bronzebrystpanser til de læderklædte biker-vikinger i Vikings – vikingens PR-rejse har været vidt omkring. Hør Anne Sofie Bay Østergaard og Simon Nygaard fortælle om vikingen som kulturfænomen på bl.a. leverpostej og lyskryds i et spændende foredrag onsdag 27. april på Moesgaard.
Foredrag på Moesgaard om vikingen som kulturfænomen med Anne Sofie Bay Østergaard og Simon Nygaard
Grandiose iscenesættelser af Wagners opera i 1800-tallet viste de første hornhjelmsbærende vikinger i romantikkens og fortidsdyrkelsens polerede glanslys. Disse fantastiske fortidsmennesker var ædle, stærke og forbilledlige, og vores mytiske og mystiske forfædre har siden været et yndet motiv og emne, der er blevet fremhævet, fremelsket og fortolket.
Det gælder ikke mindst i dag, hvor vi kan ikke få nok af vikinger! I kunst, reklamer, litteratur, film og tv - vikingerne er overalt, også på vores leverpostej og lyskryds. Med vikingen som symbol fortæller Anne Sofie Bay Østergaard og Simon Nygaard om fakta og fejlinformation, almindelige misforståelser og faktiske arkæologiske kilder. Der skal grines af fortiden (og nutiden), forundres over kreative fortolkninger, læres lidt om kildekritik, kontekst og om øjet, der ser.
Men mest af alt bliver det en PR-rejse med vikingerne fra Brynhilde med brystpanser til biker-vikingerne i Vikings.
Dato og tid: onsdag 27. april kl. 19.00-20.30
Sted: Moesgaard Museums auditorium
Pris: 150 kr./person (årskortholdere: 75 kr./person)
Anne Sofie Bay Østergaard er arkæolog og formidlingsinspektør på Moesgaard Museum. Gennem hele sit studieliv og karriere har hun beskæftiget sig med vikingetiden, særligt som formidlingsemne, og har selv levendegjort vikingetiden i over 10 år. Vikinger i populærkultur og hvorledes de fremstilles igennem historien har altid interesseret Anne Sofie.
Ph.d. Simon Nygaard er adjunkt i førkristen nordisk religion og assistant professor ved AU. Simons forskning og undervisning fokuserer på vikingetidens religion og ritualer, mundtlig digtning og fremførelse i den norrøne verden samt andre historiske (arkaiske) religioner. Han er specielt interesseret i, hvordan ritualer kan have været blevet fremført, og hvordan de kunne have påvirket udøverne.
Wencke MaderbacherLeder af formidling, Moesgaard Museum
Foredrag på Moesgaard om vikingen som kulturfænomen med Anne Sofie Bay Østergaard og Simon Nygaard
Information om Moesgaard Museum
Moesgaard Museum er et kulturhistorisk museum, der viser arkæologiske og etnografiske udstillinger i international klasse. Museet forsker i og formidler menneskelivets mangfoldighed i et tæt samarbejde med Aarhus Universitet. Moesgaard Museum omfatter afdelingen i Højbjerg ved Aarhus, Vikingemuseet i Aarhus, Odder og Samsø museer.
Følg pressemeddelelser fra Moesgaard Museum
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Moesgaard Museum
Skal det være en nydelse at gå på museum?4.10.2022 15:37:46 CEST | Pressemeddelelse
Museumseksperter fra hele verden mødes i denne uge på Moesgaard Museum for at inspirere hinanden til at skabe nye former for museumsoplevelser
Oplev stenalderen i efterårsferien på Moesgaard3.10.2022 15:11:47 CEST | Pressemeddelelse
Fra 18. til 21. oktober arrangerer Moesgaard sjove og lærerige aktiviteter for hele familien, der med udgangspunkt i stenaldermenneskets liv og leveform viser, hvordan det var at leve i stenalderen.
Ny udstilling på Moesgaard sætter fokus på hjem i bevægelse30.9.2022 14:19:18 CEST | Pressemeddelelse
14. oktober 2022 åbner udstillingen ’HJEM - Blandt nomader, flygtninge, søfarere og migranter’ på Moesgaard Museum. Udstillingen stiller skarpt på betydningen af hjem og hjemlighed hos forskellige mennnesker, som har det til fælles, at deres hjem er under opbrud, spredt over flere lande, i bevægelse eller løsrevet fra ét fysisk sted.
Ud af kaos8.9.2022 15:18:13 CEST | Pressemeddelelse
Ny særudstilling på Moesgaard sætter spotlight på en mørk periode i Europas historie med krig, magtkampe og flygtningestrømme, men også med drømme, håb og guld i store mængder
Moesgaard Museum har fået miljømærket Green Attraction30.8.2022 06:00:00 CEST | Pressemeddelelse
Museet er et af de første museer, der får det nye miljømærke
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022